Lav et referat af nedenstående tekst:

Tekst:
Der var masser af nerver på i roklubben Ægir i Aalborg, da nordjyske Anne Dsane Andersen og makkeren Lærke Rasmussen roede finale i toer uden styrmand fredag klokken 16.04. Her var Annes mor, tidligere træner og ro-makkere samlet for at heppe på nordjyden. - Jeg har gåsehud. Jeg er så spændt på, hvordan finalen kommer til at gå. Det er helt fantastisk, at vi er kommet hertil nu, siger Per Nissen, der er Annes tidligere træner i Ægir. Anne og Lærke havde selv håbet på en placering i top ni, men efter en heatsejr i semifinalen kæmper de fredag om metallet. Og det lykkes. På et tidspunkt ligner det endda en sølvmedalje til de danske piger. New Zealand er dog hurtigere på de sidste 500 meter, og det bliver altså til bronze til Anne Dsane Andersen og Lærke Berg Andersen. Men dét kan de - for at sige det mildt - godt leve med i lokalerne ved roklubben Ægir. - Jeg er så lettet på deres vegne. Det er mange års forarbejde, der går forud for det her. De fortjener det så meget, så det er fantastisk, siger Annes mor, Mette Hauge. Den tidligere makker ved DM, Kia Bager, er ikke overrasket over den flotte præstation. - Det kommer ikke bag på os, der kender Anne, men det er for sindssygt, siger hun.

Referat:
I Anne Dsane Andersens gamle roklub Ægir blev finalen fulgt tæt. Klubben har fra begyndelsen troet på en medalje.